Człowiek z żelaza
<s>Człowiek z żelaza () je poljski igrani film snimljen u režiji Andrzeja Wajde i premijerno prikazan 1981. godine, poznat kao jedno od najistaknutijih i najuspješnijih ostvarenja njegove filmografije i jedan od rijetkih eksplicitno antikomunističkih filmova  u Istočnoj Evropi napravljenih prije pada komunizma.</s>

<s>Predstavlja nastavak Wajdinog, slično, iako nešto manje eksplicitnog filma Čovjek od mramora, a napravljen je u vrijeme jačanja antikomunističkog pokreta oko sindikata Solidarnost, koga je tadašnja, ekonomski oslabljena komunistička vlast legalizirala prethodne godine.</s><s>Radnja filma rekonstuira te događaje iz perspektive Winkela (čiji lik tumači Marian Opania), radio-novinara koga je komunistička vlast poslala u Gdanjsko brodogradilište sa zadatkom d ocrni Tomczyka (čiji lik tumači Jerzy Radziwilowicz), karizmatskog vođu strajkaša; na kraju se ispostavi da je Tomczyk sin Macieja Birkuta (protagonista prethodnog filma) koji je stradao u krvavom gušenju štrajka deset godina ranije.</s>

<s>Wajda je prilikom snimanja vješto koristio labavljenje dotadašnje cenzure, te se film isticao izuzetnim realizmom i nastojanjem da se što autentičnije prikažu ekonomske i političke prilike u tadašnjoj Poljskoj, te brojni dijelovi, pogotovo oni snimanju u Gdanjsku i brodogralištu imaju dokumentarni karakter.</s><s>U filmu se također pojavljuje i karizmatski sindikalni vođa i budući predsjednik Lech Walesa koji u nekoliko scena tumači samog sebe.</s><s>Film je premijerno prikazan na Kanskom festivalu gdje je osvojio Zlatnu palmui postavši prvi poljski film  i zasad jedini nastavak kome je to uspjelo.</s><s>Poslije toga je prikazivan na nekoliko festivala, a Poljska ga je kandidirala za Oscar za najbolji strani film.</s><s>Međutim, samo nekoliko mjeseci nakon premijere su poljske komunističke vlasti uvele ratno stanje i počele kršiti pokret Solidarnosti; u takvim je okolnostima kandidatura bila povučena.</s>

<s>Uloge
 Jerzy Radziwiłowicz - Maciej Tomczyk / Mateusz Birkut
 Krystyna Janda - Agnieszka
 Marian Opania - Winkel
 Irena Byrska - Majka Hulewicz
 Wiesława Kosmalska - Wiesława Hulewicz
 Bogusław Linda - Dzidek
 Franciszek Trzeciak - Badecki
 Janusz Gajos - zamjenik predsjednika Radijskog komiteta
 Andrzej Seweryn - Kap.</s><s>Wirski
 Marek Kondrat - Grzenda
 Jan Tesarz - Szef
 Jerzy Trela - Antoniak
 Krzysztof Janczar - Kryska
 Krystyna Zachwatowicz - Hanka Tomczyk
 Bogusław Sobczuk - Urednik TVP
 Lech Wałęsa - sam sebe
 Anna Walentynowicz - sama sebe</s>

<s>Izvori</s>

<s>Vanjske veze</s>

<s>Poljski filmovi
Dramski filmovi
Historijski filmovi
Politički filmovi</s>

